CELEX: 32015R0373
Language: da
Date: 2015-03-05 00:00:00
Title: Rådets forordning (EU) 2015/373 af 5. marts 2015 om ændring af forordning (EF) nr. 2533/98 om Den Europæiske Centralbanks indsamling af statistisk information

7.3.2015   
            
            
               DA
            
            
               Den Europæiske Unions Tidende
            
            
               L 64/6
            
         RÅDETS FORORDNING (EU) 2015/373
   af 5. marts 2015
   om ændring af forordning (EF) nr. 2533/98 om Den Europæiske Centralbanks indsamling af statistisk information
   RÅDET FOR DEN EUROPÆISKE UNION HAR —
   under henvisning til statutten for Det Europæiske System af Centralbanker og Den Europæiske Centralbank, særlig artikel 5.4,
   under henvisning til henstilling fra Den Europæiske Centralbank (1),
   under henvisning til udtalelse fra Europa-Parlamentet (2),
   under henvisning til udtalelse fra Europa-Kommissionen (3),
   i henhold til proceduren i artikel 129, stk. 4, i traktaten om Den Europæiske Unions funktionsmåde og i artikel 41 i statutten for Det Europæiske System af Centralbanker og Den Europæiske Centralbank, og
   ud fra følgende betragtninger:
   
               (1)
            
            
               Rådets forordning (EF) nr. 2533/98 (4) er et vigtigt element i den retlige ramme, der ligger til grund for Den Europæiske Centralbanks (ECB's) opgaver vedrørende indsamling af statistisk information, der udføres med bistand fra de nationale centralbanker. ECB har konsekvent anvendt nævnte forordning som grundlag for udførelsen og overvågningen af den koordinerede indsamling af statistisk information, som er nødvendig for at udføre Det Europæiske System af Centralbankers (ESCB's) opgaver, herunder opgaven, der består i at bidrage til en smidig gennemførelse af de kompetente myndigheders politikker vedrørende tilsyn med kreditinstitutter og det finansielle systems stabilitet som fastsat i traktatens artikel 127, stk. 5.
            
         
               (2)
            
            
               Ved Rådets forordning (EU) nr. 1024/2013 (5) overdrages ECB specifikke opgaver i forbindelse med politikker vedrørende tilsyn med kreditinstitutter og det finansielle systems stabilitet i Unionen og de enkelte medlemsstater.
            
         
               (3)
            
            
               For at mindske rapporteringsbyrden for rapporteringsenhederne mest muligt og gøre det muligt for alle kompetente myndigheder at udføre det tilsyn med finansielle institutioner, markeder og infrastrukturer, som de har fået overdraget, korrekt samt gøre det muligt for de myndigheder, der er ansvarlige for beskyttelsen af det finansielle systems stabilitet, at udføre de opgaver, de er blevet givet, korrekt, er det nødvendigt at ændre forordning (EF) nr. 2533/98, således at det bliver muligt mellem ESCB's medlemmer og de relevante myndigheder at overføre og anvende den statistiske information, som indsamles af ESCB. Disse myndigheder bør omfatte de kompetente myndigheder med ansvar for tilsynet med finansielle institutioner, markeder og infrastrukturer samt den makroprudentielle overvågning, de europæiske tilsynsmyndigheder, Det Europæiske Udvalg for Systemiske Risici samt myndigheder med beføjelser til at afvikle kreditinstitutter.
            
         
               (4)
            
            
               Nærværende forordning bør ikke finde anvendelse på fortrolig statistisk information, der indsamles i overensstemmelse med Europa-Parlamentets og Rådets forordning (EF) nr. 223/2009 (6) —
            
         VEDTAGET DENNE FORORDNING:
   Artikel 1
   I forordning (EF) nr. 2533/98 foretages følgende ændringer:
   
               1)
            
            
               I artikel 8, nr. 1):
               
                           a)
                        
                        
                           affattes litra d) således:
                           
                                       »d)
                                    
                                    
                                       for så vidt angår ECB og nationale centralbanker, såfremt den nævnte statistiske information anvendes inden for forsigtighedstilsyn«
                                    
                                 
                     
                           b)
                        
                        
                           tilføjes følgende litra:
                           
                                       »e)
                                    
                                    
                                       for så vidt angår nationale centralbanker i henhold til artikel 14.4 i statutten, til udførelse af andre funktioner end dem, der er angivet i statutten.«
                                    
                                 
                     
         
               2)
            
            
               I artikel 8, nr. 4), affattes litra a) således:
               
                           »a)
                        
                        
                           i det omfang og med den detaljeringsgrad, der er nødvendig for udførelsen af ESCB's opgaver i henhold til traktaten eller opgaver inden for forsigtighedstilsyn, som er givet til medlemmerne af ESCB, eller«
                        
                     .
            
         
               3)
            
            
               I artikel 8 indsættes følgende nummer:
               »a)   ESCB kan overføre fortrolig statistisk information til myndigheder eller organer i medlemsstaterne og Unionen med ansvar for tilsyn med finansielle institutioner, markeder og infrastrukturer eller det finansielle systems stabilitet i overensstemmelse med EU-retten eller national ret og til den europæiske stabilitetsmekanisme (ESM), men kun i det omfang og med den detaljeringsgrad, der er nødvendig for udførelsen af deres respektive opgaver. De myndigheder eller organer, der modtager fortrolig statistisk information, træffer alle nødvendige reguleringsmæssige, administrative, tekniske og organisatoriske foranstaltninger for at sikre fysisk og logisk beskyttelse af fortrolig statistisk information. Alle yderligere overførsler derefter skal være nødvendige for udførelsen af nævnte opgaver og skal udtrykkeligt godkendes af det medlem af ESCB, som har indsamlet den fortrolige statistiske information. En sådan godkendelse er ikke nødvendig for yderligere overførsler fra medlemmerne af ESM til de nationale parlamenter i det omfang, det er påkrævet efter national lovgivning, forudsat at medlemmet af ESM har hørt medlemmet af ESCB inden overførslen, og medlemsstaten under alle omstændigheder har truffet alle nødvendige reguleringsmæssige, administrative, tekniske og organisatoriske foranstaltninger for at sikre fysisk og logisk beskyttelse af fortrolig statistisk information i overensstemmelse med denne forordning. Når ESCB overfører fortrolig statistisk information i overensstemmelse med dette stykke, tager det alle nødvendige reguleringsmæssige, administrative, tekniske og organisatoriske foranstaltninger for at sikre fysisk og logisk beskyttelse af fortrolig statistisk information i overensstemmelse med denne artikels stk. 3.«
            
         Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 5. marts 2015
      
         
            På Rådets vegne
         
         D. REIZNIECE-OZOLA
         
            Formand
         
      
   
   
      (1)  EUT C 188 af 20.6.2014, s. 1.
   
      (2)  Udtalelse af 26. november 2014 (endnu ikke offentliggjort i EUT).
   
      (3)  EUT C 362 af 14.10.2014, s. 1.
   
      (4)  Rådets forordning (EF) nr. 2533/98 af 23. november 1998 om Den Europæiske Centralbanks indsamling af statistisk information (EFT L 318 af 27.11.1998, s. 8).
   
      (5)  Rådets forordning (EU) nr. 1024/2013 af 15. oktober 2013 om overdragelse af specifikke opgaver til Den Europæiske Centralbank i forbindelse med politikker vedrørende tilsyn med kreditinstitutter (EUT L 287 af 29.10.2013, s. 63).
   
      (6)  Europa-Parlamentets og Rådets forordning (EF) nr. 223/2009 af 11. marts 2009 om europæiske statistikker og om ophævelse af forordning (EF, Euratom) nr. 1101/2008 om fremsendelse af fortrolige statistiske oplysninger til De Europæiske Fællesskabers Statistiske Kontor, Rådets forordning (EF) nr. 322/97 om EF-statistikker og Rådets afgørelse 89/382/EØF, Euratom om nedsættelse af et udvalg for De Europæiske Fællesskabers statistiske program (EUT L 87 af 31.3.2009, s. 164).